NIEU-SEELAND. – ’n Pad hier word al vir ’n maand lank gesluit om seker te maak ’n seeleeu en haar welpie kom veilig by die see uit.
Volgens CNN het die seeleeus hulself by ’n nabygeleë gholfbaan tuisgemaak. Hulle beweeg nou heeltyd oor die pad om by die strand uit te kom.
Die Dunedin-stadsraad het in ’n plasing gesê die mense mag steeds die gebied te voet of per fiets besoek, maar hulle moet die seeleeus ruimte gee.
Daar is ’n versoek om honde ten alle tye aan ’n leiband te hou in daardie omgewing en op die strand self ook. Honde is geneig om seeleeus aan te val.